יוסי יבלונקה

יוסי יבלונקה (נולד ב-28 ביוני 1946) הוא שחקן ישראלי.

ביוגרפיה
יבלונקה למד משחק בניסן נתיב.

ב-1975 שיחק בסרט יהיה טוב סלומוניקו וכן גילם את דידי צלם האופנה בסדרה גם אנו שופטים. בתחילת שנות השמונים הופיע בסדרה רגע עם דודלי. ב-1981 שיחק בסרט הפשע סופו של מילטון לוי. ב-1984 שיחק בסרט גרין. ב-1989 גילם את אביתר בסרט הטלוויזיה "כתר בראש" שהופק על ידי רשות השידור ועוסק במלכות דוד.

ב-1990 שיחק בסרט המחצבה את בלקין מנהל המחצבה. ב-1991 שיחק בסדרות הטלוויזיה סיפורים לשעת לילה מאוחרת, שבט כהן. ב-1993 שיחק רב בסרט שלג באוגוסט. ב-1997 שיחק ב-"לויתן בחוף שרתון", מיני סדרה ששודרה בערוץ 2 על במאי שמצלם סרט בחוף שרתון. ב-1999 שיחק בסרט "תסתכל לי בעיניים" העוסק בנהגים שהיו מעורבים בתאונות דרכים.

ב-2001 הופיע בסדרה הבורגנים. ב-2003 שיחק בסרט המבוסס על הספר תיאום כוונות. ב-2007 הופיע בסרט רק כלבים רצים חופשי. ב-2009 שיחק את אבא של החתן בסרט רגליים קרות.

בתיאטרון הופיע בין היתר במחזות האב, שידוכים, תעלולי סקפן, מנהל הבית, עמודי החברה והצילו.

הוא דיבב את פיט בהפקת הדיבוב העברי לסרט צעצוע של סיפור 2 ואת אדמירל בום בסרט מרי פופינס.

הוא נשוי להיסטוריונית חנה יבלונקה ולהם שלושה ילדים.

קישורים חיצוניים

הערות שוליים

ישראלים שנולדו ב-1946
שחקני קולנוע וטלוויזיה ישראלים